**Monolog pustiu**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvânt de început

Sau de sfârșit,

Nu știu...

Muzica îmi inundă

Simțurile sau versul.

Încăperile sunt prea

Strâmte pentru

Atâtea vise, așa ca

Le golesc de tot.

Îmi anulez și șansa

La fericire,

Biletul de tren dus

Și scrisoarea de

Mulțumire...

Petrec câteva ore

Cu mine și îmi

Zâmbesc ca unei vechi

Prietene, sau adversare,

Nu mai știu...

E târziu...

Mă îndrept spre mine

Și-mi spun „Așteaptă!”,

Însă deja am urcat o treaptă

Sau poate doar am visat...

Poarta pare deschisă,

Dar nu a încercat-o

Nimeni. Mi se face frică,

Și rămân în pragul ei,

Împietrită...

Lacrimi îmi sapă

Obrazul în delir,

Încerc să mi le ascund,

Și sudui

Amânarea vieții mele

Cu încă un suspin.

E târziu...

Dar, vai, unde mă

Grăbeam?

Pai, parcă pe un drum pustiu...

Următoarea stație e

La câteva zile

De gândurile mele

Și cred că m-am rătăcit

Printre ele...

Iar eu ce mai aveam de spus?

Aaa... că trebuia sa plec într-o călătorie ca sa ajung undeva unde

Era bine...

Cuvânt de început

Sau de sfârșit,

Sau de mâine...

Nu mai știu...